Public procurement notice: Contract Notice
Published: 2017-10-04
Buyer: Sydtrafik
Country: DK
Contract type: Supplies
Procedure: Negotiated procedure
CPV classification: 34928440 | 35261000 | 72100000 | 72500000
Estimated value: 20000000 DKK
Submission deadline: 2017-10-31
Award criteria: The most economic tender

Technical requirements: Rammeaftalen omfatter levering af flere typer digitale informationstavler til visning af trafikinformation målrettet passagerer i den offentlige trafik, ved centrale stoppesteder, stationer og busterminaler. Rammeaftalen omfatter desuden kabinetter, der sikrer informationstavlerne mod vejr og vind samt hærværk. Rammeaftalen omfatter IT-systemer til præsentation af primært trafikinformation og data fra Rejseplanen og sekundært servicemeddelelser samt et IT-system til overvågning, der kan sikre, at tekniske og driftsmæssige forhold om informationstavlerne overvåges.
Rammeaftalen omfatter tillige Leverandørens fysiske installation, opsætning og afprøvning af de digitale informationstavler på etablerede pyloner ved udvalgte stoppesteder, stationer og busterminaler. Endvidere omfatter rammeaftalen Leverandørens vedligeholdelse af og support til informationstavler leveret i henhold til rammeaftalen.
Opgaven skal udføres i Region Syddanmark, indenfor Fynbus' og Sydtrafiks geografiske områder, samt i BATs geografiske område.
Rammeaftalen omfatter levering af flere typer digitale informationstavler til visning af trafikinformation målrettet passagerer i den offentlige trafik, ved centrale stoppesteder, stationer og busterminaler. Rammeaftalen omfatter desuden kabinetter, der sikrer informationstavlerne mod vejr og vind samt hærværk. Rammeaftalen omfatter IT-systemer til præsentation af primært trafikinformation og data fra Rejseplanen og sekundært servicemeddelelser samt et IT-system til overvågning, der kan sikre, at tekniske og driftsmæssige forhold om informationstavlerne overvåges.
Rammeaftalen omfatter tillige Leverandørens fysiske installation, opsætning og afprøvning af informationstavler på etablerede pyloner/standere ved udvalgte stoppesteder, stationer og busterminaler. Etableringsstedet vil være forberedt således at relevant gravearbejde er udført og der er etableret strøm til tavlerne. Endvidere omfatter rammeaftalen Leverandørens vedligeholdelse af og support til informationstavler leveret under rammeaftalen.
Den udbudte rammeaftale indeholder foruden rammeaftalen elementer af en offentlig kontrakt, idet rammeaftalen indeholder en initialanskaffelse i form af et antal digitale informationstavler til levering kort efter rammeaftalens ikrafttræden.
Rammeaftalen indebærer, foruden Initialleverancen, ikke en forpligtelse for ordregiver til at foretage rekvireringer på rammeaftalen, men giver de deltagende parter adgang til løbende at foretage rekvirering af informationstavler og ydelser efter behov. Det estimerede omfang af træk på rammeaftalen i dens løbetid fremgår af udbudsmaterialet. Rammeaftalen er ikke eksklusiv og ordregiver er således berettiget til at erhverve tilsvarende informationstavler og ydelser fra tredjemand.
Rekvireringer på rammeaftalen foretages konkret af den enkelte deltager på rammeaftalen, hvorfor leverandøren må forvente løbende at skulle levere informationstavler og ydelser på forskellige geografiske placeringer.
Udbuddet gennemføres som et udbud med forhandling med forudgående indkaldelse af tilbud: Ansøgere, der ønsker at deltage skal først ansøge om prækvalifikation. De prækvalificerede tilbudsgivere afgiver herefter forhandlingstilbud, deltager i individuelle forhandlingsmøder, og afgiver herefter endeligt tilbud. Ordregiver forbeholder sig ret til at justere processen med yderligere forhandlingstilbud og/eller forhandlingsrunder, jf. udbudsbetingelserne.
I overensstemmelse med Forsyningsvirksomhedsdirektivet vil Ordregiver indlede en forhandling med de udvalgte tilbudsgivere, hvis formål er at indkredse og fastslå, hvorledes Ordregivers behov bedst kan opfyldes.
Under forhandlingerne vil Ordregiver sikre, at alle tilbudsgivere behandles ens. Der udøves ikke forskelsbehandling ved at give oplysninger, som kan stille nogle tilbudsgivere bedre end andre.
Det er ikke givet på forhånd, at Ordregiver vil diskutere de samme elementer med alle tilbudsgiverne, og Ordregiver forbeholder sig således — under overholdelse af ligebehandlingsprincippet — ret til også at føre forhandling om de elementer i hvert af de konkret afgivne tilbud, der set i forhold til Ordregiver er relevante.
Forud for afholdelse af forhandlingsmødet vil hver tilbudsgiver få tilsendt en agenda og en angivelse af de hovedemner, som Ordregiver ønsker at diskutere.
Det er en betingelse for tilbudsgiverens videre deltagelse i udbuddet med forhandling, herunder ret til afgivelse af endeligt tilbud, at tilbudsgiveren rettidigt har afgivet indledende tilbud og eventuelle reviderede forhandlingstilbud i forhandlingsfasen.
Ordregiver forbeholder sig ret til i forhandlingsfasen at anmode tilbudsgiverne om deltagelse i yderligere forhandlingsmøder. Der vil ikke ske en begrænsning i antallet af tilbud, der skal forhandles.

Eligibility requirements: Ansøger skal som en del af sin anmodning om prækvalifikation aflevere et »fælleseuropæisk udbudsdokument« (også kaldet »ESPD«), hvori ansøger skal afgive erklæringer om følgende forhold: — Hvorvidt ansøgeren er omfattet af udelukkelsesgrundene i udbudslovens § 135, stk. 1-3 (obligatoriske udelukkelsesgrunde om deltagelse i kriminel organisation, bestikkelse, svig, terrorhandlinger, hvidvaskning,børnearbejde, ubetalt forfalden gæld mv.), og — Hvorvidt ansøgeren er omfattet af udelukkelsesgrundene i udbudslovens § 136 (obligatoriske udelukkelsesgrunde om interessekonflikter, konkurrencefordrejning, groft urigtige oplysninger mv.), og — Hvorvidt ansøgeren er omfattet af udelukkelsesgrundene i udbudslovens § 137, stk. 1, nr. 2 (vedrører konkurs,insolvens- eller likvidationsbehandling, rekonstruktion, indstillet erhvervsvirksomhed og lignende situationer). Ordregiver kan ikke tage erklæringer i betragtning, som er afgivet på anden vis end i et fælleseuropæisk udbudsdokument. Ved sammenslutninger af ansøgere (konsortium) skal hver enkelt deltager i sammenslutningen vedlægge et særskilt ESPD som omfatter ovennævnte erklæringer. Hvis ansøger baserer sig på andre enheders økonomiske/finansielle formåen og/eller teknisk/faglige formåen (f.eks. underleverandører eller enheder inden for samme koncern, herunder moder-, søster- eller datterselskaber), skal hver enkelt af disse enheder vedlægge et særskilt ESPD som omfatter ovennævnte erklæringer.

Award value: 20000000